La Caixa Infantil: "El viatge de la Nora i en Martí"
(Educació infantil i 1r cicle d'educació primària)

A través del conte de la Nora i en Martí, pretenem acostar el món del mar als més petits. L'objectiu és que comprenguin perquè floten els vaixells, perquè serveixen les veles, i que coneguin el món dels pirates, dels pescadors, de les sirenes, i dels elements del mar més rellevants.

Què hi ha dins la Caixa?

•	Teatrí
•	Llibre de les aventures de la Nora i el Martí (conte i dossier per als mestres)
•	Dipòsit d’aigua
•	Capsa de tresors de la sirena (petxines, cargolins, sorra…)
•	Capsa de música:

-	CD de les cançons de la Nora i el Martí
-	CD del grup ARA VA DE BÓ
-	Vídeo amb çançons d’aire mariner de Toni Giménez

•	Materials per a la flotació
•	Escenografies:

-	Titelles
-	Retallables
-	Matalàs
-	Barca de troncs
-	Xarxa de pescador amb peixos

•	- 8 decorats plastificats

Què es pot fer amb la Caixa?

Una bona manera d'acostar el món del mar als infants pot ser a partir d'un conte. Per això, tot allò que hem volgut transmetre als més petits hem intentat que formés part de les aventures de la Nora i en Martí. Un conte que vosaltres podeu adaptar: retallant-lo, ampliant-lo, o, potser, transformant-lo de dalt a baix. Tanmateix compteu amb un material bàsic que desitgem que sigui útil.
A l'hora de representar el conte ho podeu fer només amb els decorats, si ho creieu oportú hi podeu afegir els retallables i ho podeu combinar amb els titelles i els materials de les escenografies.

La narració consta de vuit apartats. La temporalització del conte dependrà dels vostres objectius; podeu explicar un apartat cada dia, agrupar-ne uns quants en una sessió o bé deixar-ne de fer alguns que penseu que no cal treballar-los.

En cadascun dels apartats s'estudia un aspecte de la cultura marítima -la platja, la flotació, els mariners, la pesca, els pirates, les sirenes, el fons del mar i el mar de nit-. A cada part li hem fet escaure una cançó que està enregistrada en el disc compacte de "Les cançons de la Nora i en Martí".

Som conscients que amb el temps que disposeu de préstec de la caixa didàctica és impossible que els vostres alumnes puguin aprendre's totes les cançons. Aquí en teniu un bon ventall perquè pugueu triar les que vulgueu que escoltin i les que, a més desitgeu que aprenguin.